দেখিতে সুন্দরী কন্যা পরথম যৌবন ।  কিঞ্চিত্ করিব তার রূপের বর্ণন ।।  চান্দের সমান মুখ করে ঝলমল ।  সিন্দুরে রাঙ্গিয়া ঠুট তেলাকুচ ফল ।।  জিনিয়া অপরাজিতা শোভে দুই আখি ।  ভ্রমরা উড়িয়া আসে সেই রূপ দেখি ।।  দেখিতে রামের ধনু কন্যার যুগল ভুরু ।  মুষ্টিতে ধরিতে পারি কটিখানা সরু ।।  কাকুনি সুপারি গাছ বায়ে যেন হেলে ।  চলিতে ফিরিতে কন্যা যৌবন পরে ঢলে ।।  আষাঢ় মাস্যা বাশের কেরুল মাটি ফাট্যা উঠে ।  সেই মত পাও দুইখানি গজন্দমে হাটে ।।  বেলাইনে বেলিয়া তুলিছে দুই  বাহুলতা ।  কণ্ঠেতে লুকাইয়া তার কোকিলে কয় কথা।।  শ্রাবণ মাসেতে যেন কাল মেঘ সাজে ।  দাগল-দীঘল কেশ বায়েতে বিরাজে ।।  কখন খোপা বান্ধে কন্যা কখন বান্দে বেণী ।  কূপে রঙ্গে সাজে কন্যা মদনমোহিনী ।।  অগ্নি-পাটের শাড়ী কন্যা যখন নাকি পরে ।  স্বর্গের তারা লাজ পায় দেখিয়া কন্যারে ।।  আযাইঢ়া জোয়ারে জল যৌবন দেখিলে ।  পুরুষ দূরের কথা নারী যায় ভুলে ।।